Държавен вестник, бр. 60, 2005 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  60
Забрана на уговорки за придобиване на дял от
предмета на спора (pactum de quota litis)
Чл. 15. Адвокатът няма право преди приключване-
то на делото да сключва с клиента си споразумение, с
което размерът на адвокатското възнаграждение се оп-
ределя като дял от предмета на защитавания от адво-
ката правен спор.
Заплащане на възнаграждение и разноски
Чл. 16. (1) Възнаграждението се заплаща по начин,
уговорен между адвоката и клиента.
(2) Когато адвокат поиска предплата срещу въз-
награждение и/или разноски, тя не може да преви-
шава общия размер на договореното възнагражде-
ние и на вероятните разходи във връзка с възложена-
та работа.
(3) Ако не е направено поисканото предплащане,
адвокатът може да се откаже или да се оттегли от ра-
ботата, като спази изискванията по чл. 12, ал. 2.
Забрана за поделяне на възнаграждението с лице,
което не е адвокат
Чл. 17. (1) Заплатеното на адвоката възнагражде-
ние не може да се поделя с лице, което не е адвокат.
(2) Правилото по ал. 1 не се прилага за сумите, с
които адвокат удовлетворява наследници на починал
колега или оттеглил се от професията колега в качес-
твото на приемник на работата му.
Алтернативни способи за разрешаване на спора.
Ползване на безплатна правна помощ
Чл. 18. (1) Адвокатът се стреми да постигне ефи-
касно разрешение на спора на своя клиент. Адвокатът
информира и консултира клиента относно възможнос-
тите за постигане на спогодба, споразумение, помире-
ние и/или за наличието на алтернативни способи за
разрешаване на спора.
(2) В случаите, когато клиентът има право на слу-
жебна защита или на други форми на безплатна прав-
на помощ, адвокатът е длъжен да го уведоми за тази
възможност.
Клиентски средства
Чл. 19. (1) Когато на адвоката са предоставени сред-
ства на клиентите му или за тяхна сметка на трети лица
(наричани “клиентски средства”), той е длъжен да
направи необходимото за тяхното опазване и точно
отчитане, като спазва следните правила:
1. клиентските средства се държат в отделна бан-
кова сметка, като титуляр на сметката може да бъде
клиентът или адвокатът от името на клиента, освен
ако клиентът изрично или по подразбиране е разре-
шил да получат друго предназначение; клиентските
средства се съхраняват отделно от личните средства на
адвоката;
2. всяка сметка, открита на името на адвоката, по
която се влагат клиентски средства, показва в наиме-
нованието си, че вложените в нея средства се държат
за сметка на клиентите на адвоката;
3. средствата, внесени в клиентските сметки, могат
да се използват само по предназначението им; лихви-
те, получени от клиентските средства, остават в полза
на клиента; разходите по поддържането на сметката са
за сметка на клиента;
4. клиентските средства се предават на клиенти-
те при поискване или според определените от тях
условия.
(2) Освен по силата на нормативни разпоредби в
различен смисъл, по нареждане на съда или при изрич-
но или подразбиращо се съгласие на клиента, за кого-
то се извършва плащането, са забранени плащания с
клиентски средства за сметка на клиента в полза на
трето лице, включително и:
1. плащанията, направени на един клиент или за един
клиент със средства, принадлежащи на друг клиент;
2. плащането на възнаграждението на адвоката.
(3) Адвокатът дължи пълна и точна сметка за всич-
ки действия с клиентските средства.
(4) При управление и разпореждане с клиентски
средства адвокатът, който упражнява дейност в дру-
га държава със съгласието на органите на българс-
ката адвокатура и на адвокатурата на приемащата
държава, се съобразява с правилата в приемащата
държава. В този случай адвокатът е длъжен да уве-
доми клиента си, че спазва правилата, приложими в
приемащата държава.
Застраховка срещу професионална отговорност
Чл. 20. Адвокатът е длъжен да се застрахова съг-
ласно Закона за адвокатурата и наредбите на Висшия
адвокатски съвет.
Раздел IV
Отношения със съда
Приложими правила за професионално поведение в съда
Чл. 21. (1) Адвокатът дължи уважение на съда.
(2) Адвокатът спазва правилата за поведение на
съда или на юрисдикцията, пред която се явява.
(3) Правилата, приложими в отношенията на адво-
кат със съдия, се прилагат и в отношенията му с арби-
тър, медиатор, експерт или всяко друго лице, натова-
рено да подпомага съда или арбитража.
Състезателност в съдебното производство
Чл. 22. (1) Адвокатът спазва принципа на състеза-
телност в съдебния процес. Адвокатът не може да се
опитва да влияе пряко или косвено на съда по начин,
противоречащ на законите и етичните правила.
(2) Адвокатът няма право да оповестява или да
представя пред съда предложение за спогодба, спора-
зумение или помирение по делото без изричното съг-
ласие на адвоката на другата страна.
Забрана за невярна информация
Чл. 23. Адвокатът не може съзнателно да дава на
съда неверни сведения.
Бързина на съдебното производство
Чл. 24. При или по повод воденето на делата адво-
катът не може да си служи със средства и похвати,
които имат за цел създаване на неоправдани или не-
позволени от закона и адвокатската етика пречки за
нормалното развитие на съдебното производство.
Раздел V
Отношения между адвокати
Колегиалност
Чл. 25. (1) Колегиалността изисква отношения на
доверие и сътрудничество между адвокатите в инте-
рес на клиента и за избягване на ненужни процеси,
както и въздържане от всяко поведение, което вреди
на репутацията на професията. Колегиалността не
може при никакви обстоятелства да бъде причина за
противопоставяне интересите на професията на инте-
ресите на клиента.
(2) Адвокатът е длъжен да се отнася към другите
адвокати с уважение и учтивост.
Сътрудничество между адвокати
Чл. 26. (1) Адвокатът не може да поеме от свой
колега работа, за която не притежава необходимата
компетентност. В такъв случай той е длъжен да подпо-
могне своя колега в намирането на информация, необ-
ходима за възлагането на работата на друг компетен-
тен в областта адвокат.